હવે પ્રમુખ સ્વામીની પુનઃ એન્ટ્રી થાય છે. વિનુભાઈ એક વખત કંઠી તોડી ચૂક્યા હતા, પણ હવે તેઓ કંઠી પહેરવાના હતા. એમાંય ટ્રેન છે. અટલાદરામાં કૃષ્ણાષ્ટમીની ઉજવણી પછી યુવાનો પોતપોતાના ગામ જવા રેલવે સ્ટેશન આવ્યા હતા. પ્રમુખ સ્વામી પણ અમદાવાદ જઈ રહ્યા હતા. વિનુબાઈ પ્રમુખ સ્વામીવાળા, થર્ડ ક્લાસના ડબ્બામાં ચડી ગયા. પ્રમુખ સ્વામીની બાજુમાં બેઠા. પ્રમુખ સ્વામીએ તેમને અભ્યાસ વિશે પૂછ્યું. એ પછી એકદમ પૂછ્યું, ગળામાં કંઠી છે? કંઠી હતી નહીં. પ્રમુખ સ્વામીએ વિનુભાઈને પ્રેમથી સમજાવ્યું કે યોગીબાપા પાસે પહેરી લેજો.